Vores datter/søn går i *[navnet på jeres vuggestue]*, og som forældre er vi virkelig glade for, at [navn på jeres vuggestue] skaber gode og trygge rammer for vores barn. Det er faktisk helt nødvendigt for, at vi hver dag kan gå på arbejde med ro i maven og bidrage til det danske samfund. Men fordi *[navn på jeres vuggestue]* er en ’privat vuggestue’ ser vi ind i, at institutionen, på grund af dagtilbudslovens regler for tilskud, kan blive ramt af økonomiske udfordringer.

Fra 2024 skal alle daginstitutioner leve op til minimumsnormeringer. Men, hvor tilskuddet til de kommunale institutioner udregnes som et gennemsnit af udgifterne i de kommunale institutioner, så foretages beregningen af de private institutioner ud fra udgifterne fra både kommunale institutioner og dagplejere. Kommunens udgift til et barn i dagpleje, er lavere end til udgiften i en vuggestue, så samlet set er det billigere for kommunen at regne på denne måde.

Vores institution får dermed færre midler til at ansætte det krævede personale. Det er for os som forældre både absurd og urimeligt.

En vuggestue der drives ’privat’ og altså med kræfter fra lokalsamfundet er på man- ge måder ligesom alle andre vuggestuer: Vuggestuen skal leve op til samme kvali- tetskrav for det pædagogiske arbejde, den får samme tilsyn fra kommunen, og der er samme krav til bygninger og legeplads. Men fra 2024 gælder en lovregel om, at den måde personalet opgøres på, skal leve op til skrappere krav, end alle andre institutioner. Som forældre vil vi selvfølgelig gerne have mest muligt personale, for det giver mere voksentid til vores børn. Vi oplever også, at *[navn på jeres vugge- stue]* løser den opgave på allerbedste vis, selv på det uretfærdige grundlag de har. Men vi synes det er urimeligt, at der skal tildeles færre af vores skattekroner til lige præcis vores barns vuggestue, end børn i alle andre vuggestuer. Vi kan ikke bare betale mere i forældrebetaling, og vi kan ikke bare flytte vores barn. Vi ønsker det heller ikke *[skriv gerne her begrundelsen for hvorfor I har valgt den vuggestue og ikke ønsker at vælge en anden]*

Politikerne bør lave dagtilbudsloven om, så børn i alle godkendte vuggestuer får samme kommunale tilskud til rammerne for deres hverdag. Derfor støtter vi Daginstitutionernes Lands-Organisation, DLO's krav om, at dagtilbudsloven ændres.